118 SUKKERTOPPEN DISTRIKT 
BEBYGGELSE 
Distriktets Befolkning har ikke, saaledes som Tilfældet er adskillige Steder 
i Sydgrønland, opgivet deres omstrejfende Liv i Sommertiden. En Del foretager 
ganske vist kun kortvarige Udflugter for Jagtens eller Fiskeriets Skyld og vender 
snart efter tilbage til Vinterboligerne, som de paany tager i Besiddelse, saaledes 
adskillige ved Sukkertoppen, alle ved Atangmik og enkelte ved Ikamiut; men 
paa de fleste Bopladser flytter alle, eller i alt Fald den allerstørste Del af Beboerne, 
ud om Foraaret og vender først tilbage til Indflytning i Vinterboligerne om Efter- 
aaret, efter hele Sommeren at have strejfet rundt efter Rener eller opholdt sig 
paa Fangst- og Fiskepladser i Distriktet. 
Den gamle Skik, at fjærne Taget fra Boligen, er nu helt opgivet, og man ind- 
skrænker sig til at borttage et Vindue, fjærne Døren eller lade denne staa aaben, 
men adskillige Steder gøres intet for at udlufte Huset, der i Reglen efterlades 
urenset, overstrøet med de fra Vinteren ophobede Uhumskheder, afgnavede Ben, 
Skindstumper, ja, undertiden har Kvinderne ikke gjort sig den Ulejlighed at 
tømme Urinballen, der udbreder en ulidelig Stank i Huset, selv om dette har 
staaet ubeboet i flere Maaneder. 
De 1158 Indfødte, der den 31. December 1918 fandtes i Sukkertoppen Di: 
strikt, er fordelt paa 11 Bosteder, nemlig Kolonien, 3 Udsteder og 7 Bopladser. 
4 af de 11 Pladser ligger ud imod eller umiddelbart ved det aabne Hav, nemlig 
Kangåmiut, Agpamiut, Sukkertoppen og Napassok, 2 i større Fjorde, men nær 
Yderkysten Timerdlit og Atangmik, Resten længere inde, dækket af foranliggende 
Øer og med Fangstfeltet indenfor disse. 
Egentlige Fjordbeboere i grønlandsk Forstand findes saaledes ikke. 
De beboede Steder er: 
Udstedet Kangåmiut paa Vestsiden af en større Ø Nord for' Evigheds- 
fjordens Munding, ret indelukket i lave Omgivelser. Hertil hører: 
Bopladsen Narssarmiut, omgivet af ganske lave Fjældkupler, paa Syd- 
siden af en Ø ud for Mundingen af Kangerdluarssuk, 
Bopladsen Timerdlit paa et lavt frodigt Terræn lidt indenfor Evig- 
hedsfjordens Munding paa Solsiden og 
Bopladsen Agpamiut paa et lavt slettelignende Terræn paa Fastlands- 
kysten Nord for Hamborgsundet. 
Kolonien Sukkertoppen paa en lille, ved Hojvande delvis overflydt Pynt — 
og de denne omgivende Skraaninger i Bunden af to Smaabugter, der skærer sig 
ind i det ikke særlig høje Land nær Sydspidsen af Manitsok Øen. Hertil hører 3 
Bopladser, nemlig: 
Ikamiut paa Sydsiden af en lav fra Fastlandskysten fremskudt Pynt lidt 
Nord for Sermilinguak Fjorden, : 
Kekertarmiut paa en lav Ø Sydøst for Hamborglandet og 
Kangerdluarssuk paa Fastlandskysten mellem $. Isortok og Kanger- 
dluarssuk, tæt omsluttet af lave Fjældkupler. 
